CELEX: 31990R2179
Language: el
Date: 1990-07-24 00:00:00
Title: Κανονισμός (ΕΟΚ) αριθ. 2179/90 του Συμβουλίου της 24ης Ιουλίου 1990 για την τρίτη τροποποίηση του κανονισμού (ΕΟΚ) αριθ. 2390/89 για τους γενικούς κανόνες εισαγωγής οίνων, χυμών και γλευκών σταφυλής

Avis juridique important

|

31990R2179

Κανονισμός (ΕΟΚ) αριθ. 2179/90 του Συμβουλίου της 24ης Ιουλίου 1990 για την τρίτη τροποποίηση του κανονισμού (ΕΟΚ) αριθ. 2390/89 για τους γενικούς κανόνες εισαγωγής οίνων, χυμών και γλευκών σταφυλής  

Επίσημη Εφημερίδα αριθ. L 198 της 28/07/1990 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 2179/90 ΤΟΥ ΣΥΜΒΟΥΛΙΟΥ  της 24ης Ιουλίου 1990  για την τρίτη τροποποίηση του κανονισμού (ΕΟΚ) αριθ. 2390/89 για τους γενικούς κανόνες εισαγωγής οίνων, χυμών και γλευκών σταφυλής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1325/90 (2), και ιδίως το άρθρο 70 παράγραφος 2,  την πρόταση της Επιτροπής,  Εκτιμώντας:  ότι το άρθρο 1 παράγραφος 2 και το άρθρο 2 του κανονισμού (ΕΟΚ) αριθ. 2390/89 (3), όπως τροποποιήθηκε τελευταία από τον κανονισμό (ΕΟΚ) αριθ. 1772/90 (4), προβλέπουν διευκολύνσεις εισαγωγής για τα αμπελοοινικά προϊόντα καταγωγής τρίτων χωρών που προσφέρουν ιδιαίτερες εγγυήσεις όσον αφορά τη βεβαίωση καταγωγής και συμφωνίας, καθώς και το δελτίο αναλύσεως· ότι το άρθρο 3 παράγραφος 2 του ιδίου κανονισμού περιορίζει τις εν λόγω διευκολύνσεις σε δοκιμαστική περίοδο που λήγει στις 31 Ιουλίου 1990· ότι, λαμβάνοντας υπόψη τη χρονική περίοδο που είναι αναγκαία για την εξέταση της εφαρμογής του μελλοντικού καθεστώτος, θα πρέπει να παραταθεί κατά ένα έτος η προαναφερθείσα περίοδος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 παράγραφος 2 του κανονισμού (ΕΟΚ) αριθ. 2390/89, η ημερομηνία «31 Ιουλίου 1990» αντικαθίσταται από την ημερομηνία «31 Ιουλίου 1991».  Άρθρο 2  Ο παρών κανονισμός αρχίζει να ισχύει την 1η Αυγούστου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιουλίου 1990.  Για το Συμβούλιο  Ο Πρόεδρος  C. MANNINO  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 132 της 23. 5. 1990, σ. 19.  (3) ΕΕ αριθ. L 232 της 9. 12. 1989, σ. 7.  (4) ΕΕ αριθ. L 163 της 29. 6. 1990, σ. 3.